CELEX: 32020D0507(01)
Language: ro
Date: 2020-05-06 00:00:00
Title: Decizia Consiliului din 6 mai 2020 de adoptare a poziției Consiliului privind proiectul de buget rectificativ nr. 3 al Uniunii Europene pentru exercițiul financiar 2020 2020/C 152 I/01

7.5.2020   
               
               
                  RO
               
               
                  Jurnalul Oficial al Uniunii Europene
               
               
                  CI 152/1
               
            
         DECIZIA CONSILIULUI
         din 6 mai 2020
         de adoptare a poziției Consiliului privind proiectul de buget rectificativ nr. 3 al Uniunii Europene pentru exercițiul financiar 2020
         (2020/C 152 I/01)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
         având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (1), în special articolul 44,
         întrucât:
         
                     —
                  
                  
                     bugetul Uniunii pentru exercițiul financiar 2020 a fost adoptat definitiv la 27 noiembrie 2019 (2);
                  
               
                     —
                  
                  
                     la 15 aprilie 2020, Comisia a înaintat o propunere care conținea proiectul de buget rectificativ nr. 3 la bugetul general pentru exercițiul financiar 2020;
                  
               
                     —
                  
                  
                     situația generată de COVID-19, inclusiv măsurile recente care necesită o finanțare suplimentară pentru buget, exercită o presiune sporită asupra finanțelor statelor membre. Prin urmare, este necesară adoptarea rapidă a proiectului de buget rectificativ nr. 3/2020, prin care excedentul din exercițiul financiar 2019 să fie inclus în bugetul pentru 2020, pentru ca acest venit să fie luat în considerare cât mai curând posibil în scopul intrărilor de resurse proprii. Prin urmare, se justifică scurtarea, în conformitate cu articolul 3 alineatul (3) din Regulamentul de procedură al Consiliului, a termenului de opt săptămâni pentru informarea parlamentelor naționale prevăzut la articolul 4 din Protocolul nr. 1,
                  
               ADOPTĂ PREZENTA DECIZIE:
         
            Articol unic
            Poziția Consiliului privind proiectul de buget rectificativ nr. 3 al Uniunii Europene pentru exercițiul financiar 2020 a fost adoptată la 6 mai 2020.
            Textul integral poate fi accesat pentru consultare sau descărcare pe site-ul Consiliului: http://www.consilium.europa.eu.
         
         
            Adoptată la Bruxelles, 6 mai 2020.
            
               
                  Pentru Consiliu
               
               
                  Președintele
               
               G. GRLIĆ RADMAN
            
         
         
            (1)  JO L 193, 30.7.2018, p. 1.
         
            (2)  JO L 57, 27.2.2020, p. 1.